KUUENDA KOOSSEISU

OTSUS

Haapsalu,								21. juuni 2013 nr 217

Raudteemuuseumi tegevuse lõpetamine

Juhindudes kohaliku omavalitsuse korralduse seaduse § 22 lg 1 p 34, § 35 lg 2, Haapsalu põhimääruse § 12 lg 1 p 27 ja tulenevalt Raudteemuuseumi põhimääruse p 8, Haapsalu Linnavolikogu otsustab:

1.	Lõpetada Haapsalu linna asutuse Raudteemuuseum tegevus alates 30.09.2013.

2.	Haapsalu Linnavalitsusel korraldada ametiasutuse lõpetamise menetlus ja moodustada likvideerimiskomisjon. Likvideerimismenetlus viia läbi hiljemalt 31.12.2013.

3.	Museaalid anda üle SA-le Haapsalu ja Läänemaa Muuseumid.

4.	Otsus teha teatavaks Haapsalu Linnavalitsusele ja Raudteemuuseumile (raudtee@jaam.ee).

5.	Otsus jõustub teatavakstegemisest.

Jaanus Karilaid
Volikogu esimees

SELETUSKIRI
Eelnõule „Raudteemuuseumi tegevuse lõpetamine”

Tulenevalt ühisest huvist riigiga arendada jätkusuutlikult Läänemaa Muuseumi, Haapsalu piiskopilinnuse ning Eesti Raudteemuuseumi tegevust, andis Haapsalu Linnavolikogu oma 21.12.2012 otsusega nr 185 Haapsalu Linnavalitsusele loa sõlmida koostööleping muuseumide sihtasutuse asutamiseks.

Haapsalu linn ja Eesti Vabariik asutavad sihtasutuse „Haapsalu ja Läänemaa Muuseumid“. Asutatava sihtasutuse eesmärkideks on:
Läänemaa ja Haapsalu linna kultuuri- ja looduspärandi tutvustamine ja populariseerimine;
Eesti side ja raudtee ajaloo tutvustamine ja populariseerimine, keskendudes eelkõige kohalikele eripäradele;
sihtasutusele kasutada antavate muuseumikogude hoidmine, täiendamine, läbitöötamine ja sihipärane kasutamine;
Haapsalu piiskopilinnuse ja toomkiriku, raudteejaama, endise raekoja, Iloni Imedemaa ning Ants Laikmaa majamuuseumi hoidmine ja arendamine;

Haapsalu linna ja piirkonna konkurentsivõime tugevdamine.

Võttes arvesse, et Raudteemuuseumi museaalid on otstarbekas anda hallata asutatavale sihtasutusele,  kaob ära ka Raudteemuuseumi eesmärk ning otstarbekas on eraldi asutuse lõpetamine. Raudteemuuseumi sisuline tegevus lõpetada 30.09.2013 ning likvideerimismenetlus viia lõpuni hiljemalt 31.12.2013. Raudteemuuseumi töötajad lähevad üle loodavale sihtasutusele 30.09.2013 seisuga.

Linnavalitsus teeb ettepaneku eelnõu otsusena vastu võtta.

Urmas Sukles
Linnapea
07.06.2013